बोरिंग के चार साल बाद भी शुरू नहीं हुई पेयजल सप्लाई
जाट बहरोड़ | भुनगड़ाअहीर के अटल सेवा केंद्र पर सोमवार को रात्रि चौपाल में एसडीएम सुदर्शन सिंह तोमर के नेतृत्व में उपखंड स्तरीय अधिकारियों की मौजूदगी में लोगों की समस्याएं सुनी गई। इस गांव में 4 साल पूर्व राष्ट्रीय ग्रामीण पेयजल योजनांतर्गत हुई थ्री फेस बोरिंग एवं दो ट्रांसफार्मर लगने के बावजूद पानी सप्लाई के लिए जलदाय विभाग द्वारा पाइप लाइन नहीं डाले जाने की शिकायत ग्रामीणों ने की। ईशरवाला मोहल्ले में घरेलू 16केवी ट्रांसफार्मर की आवश्यकता, खोहरी में दो सिंगलफेस पेयजल बोरिंग होने के बावजूद बिजली कनेक्शन नहीं करने सहित समस्याओं से एसडीएम को अवगत कराया। इससे पूर्व जालावास गांव में जन सुनवाई के दौरान गांव के पुराने आम रास्ते पर अतिक्रमण बताते हुए ग्रामीणों ने एसडीएम को मौका दिखाते हुए आम रास्ता खुलवाने की मांग की। वहीं गांव के स्वास्थ्य केंद्र के मेल नर्स को जाट बहरोड़ डेपुटेशन पर लगाने पर एएनएम के भरोसे स्वास्थ्य केंद्र चलने की शिकायत की। गाड़ियां लुहारों ने पट्टे बनवाने की मांग की। शौचालय निर्मित नहीं होने पर खाद्य सुरक्षा का गेहूं नहीं दिए जाने को लेकर बीडीओ से शिकायत की गई। शिविर में तहसीलदार मुकुटसिंह चौधरी, बीडीओ श्यामसुंदर शर्मा, जलदाय एईएन चंद्रशेखर, पीडब्ल्यूडी के नेतराम वर्मा, बीसीएमओ बाबूलाल गोठवाल, सरपंच मोहनलाल कलावत, सरपंच शीला यादव, पूर्व एमपीएस सूबेसिंह यादव, सचिव बस्तीराम यादव एवं हरचंद सहित ग्रामीण मौजूद थे।
भुनगड़ा अहीर में जनसुनवाई करते अधिकारी।
hin_Deva hin_Deva hin_Deva